Kaja Kits-Karm

Kaja Kits-Karm (sündinud 5. mail 1937 Rääsal) on eesti nahakunstnik.

Õppis Rakvere 3. 7-klassilises koolis ja lõpetas 1955 Rakvere 1. Keskkooli.Rakvere Sõnumid 3. mai 2007 Aastatel 1955–1958 õppis ta Tartu Kujutava Kunsti Koolis. 1964. aastal lõpetas ta Eesti Riikliku Kunstiinstituudi nahkehistöö erialal. 1969. aastast on ta Eesti Kunstnike Liidu liige.

Tema loomingusse kuuluvad voolimis-, lõike- ja põletustehnikas köited, taskuraamatud ja karbid. Ta oli üks esimesi Eestis, kes hakkas nahast tegema suuremõõtmelisi vaipkompositsioone.5. mai virumaa.ee (vaadatud 3. veebruar 2012)

1964. aastast osalenud kõigil vabariiklikel tarbekunstinäitustel Tallinnas, samuti Eesti tarbekunstinäitustel Norras, Itaalias, Poolas, Ungaris, Tšehhoslovakkias, Venemaal, Austraalias, Egiptuses, Inglismaal jne.

2007. aasta mais oli Tallinnas Hop galeriis tema 70. juubeli puhul näitus "Panus laustale II"."Nahakunstnik Kaja Kits Karm avas Hop galeriis juubelinäituse" Eesti Päevaleht, 6. mai 2007

Isiklikku
Kaja Kits-Karmi isa oli soomepoiss Enn Karm (Kreismann).Virumaa Entsüklopeedia: Karm, Enn – soomepoiss Tema abikaasa on autoinsener Vello Kits, nende poeg on arhitekt Kert Kits.

Viited

Välislingid
"Kaja Kits-Karmi salapärane looming" Sirp, 1. juuni 2007

Kategooria:Eesti nahakunstnikud
Kategooria:Sündinud 1937